CELEX: 32019D1202(01)
Language: et
Date: 2019-11-29 00:00:00
Title: Komisjoni otsus, 29. november 2019, millega muudetakse otsust 2017/C 31/12, millega luuakse komisjoni eksperdirühm nimetusega Loomade heaolu käsitlev platvorm (EMPs kohaldatav tekst) 2019/C 405/05

2.12.2019   
               
               
                  ET
               
               
                  Euroopa Liidu Teataja
               
               
                  C 405/5
               
            
         KOMISJONI OTSUS,
         29. november 2019,
         millega muudetakse otsust 2017/C 31/12, millega luuakse komisjoni eksperdirühm nimetusega „Loomade heaolu käsitlev platvorm“
         (EMPs kohaldatav tekst)
         (2019/C 405/05)
         EUROOPA KOMISJON,
         võttes arvesse Euroopa Liidu toimimise lepingut
         ning arvestades järgmist:
         
                     (1)
                  
                  
                     Komisjoni otsusega 2017/C 31/12 (1) loodi eksperdirühm nimetusega „Loomade heaolu käsitlev platvorm“ (edaspidi „platvorm“). Platvormi peamised ülesanded on abistada komisjoni ja aidata pidada korrapärast dialoogi liiduga seotud teemadel, mis on otseselt seotud loomade heaoluga, näiteks õigusaktide täitmise tagamine ning teabe vahetamine teaduslikult põhjendatud teadmiste, innovatsiooni ja loomade heaolu käsitlevate heade tavade kohta.
                  
               
                     (2)
                  
                  
                     Otsust 2017/C 31/12 kohaldatakse kuni 31. detsembrini 2019.
                  
               
                     (3)
                  
                  
                     Kahe toimimisaasta jooksul on platvormist saanud laialdaselt tunnustatud keskne foorum, kus peetakse avatud dialoogi loomade heaolu, vahetatakse häid tavasid ja käivitatakse muid kui seadusandlikke algatusi ning kuhu on kaasatud liikmesriigid ja asjaomased sidusrühmad üle kogu liidu.
                  
               
                     (4)
                  
                  
                     Ilma volitusi pikendamata platvormi tegevus katkeb, mille tagajärjeks on selle saavutuste kahjustamine. Dialoogi ja tegevuse järjepidevuse tagamiseks on vaja platvormi volitusi pikendada.
                  
               
                     (5)
                  
                  
                     Seetõttu tuleks otsuse 2017/C 31/12 kohaldamisaega pikendada 18 kuu võrra kuni 30. juunini 2021.
                  
               
                     (6)
                  
                  
                     Otsust 2017/C 31/12 tuleks seetõttu vastavalt muuta,
                  
               ON TEINUD JÄRGMISE OTSUSE:
         
            Artikkel 1
            Otsuse 2017/C 31/12 artikkel 16 asendatakse järgmisega:
            
               
                  „Artikkel 16
                  Kohaldamine
                  Käesolevat otsust kohaldatakse kuni 30. juunini 2021.“
               
            
         
         
            Brüssel, 29. november 2019
            
               
                  Komisjoni nimel
               
               
                  komisjoni liige
               
               Vytenis ANDRIUKAITIS
            
         
         
            (1)  Komisjoni 24. jaanuari 2017. aasta otsus, millega luuakse komisjoni eksperdirühm nimetusega „Loomade heaolu käsitlev platvorm“ (ELT C 31, 31.1.2017, lk 61).